L'Ajuntament de Sagunt homenatja les persones jubilades d'enguany
22 de desembre 2021

L'Ajuntament de Sagunt ha homenatjat este matí als sis treballadors i treballadores municipals que s'han jubilat enguany. Com és tradició, s'ha celebrat un acte en el Saló de Plens dedicat a aquelles persones que han emprat part de la seua vida laboral a prestar servei a la ciutadania.

L'alcalde de Sagunt, Darío Moreno, ha entregat una placa commemorativa a les persones que s'han jubilat en 2021, que són Victoria Belis Herreras, del departament de Serveis Socials; Juan Miguel Calomarde Besteiro, del departament de Manteniment; José Andrés Ferrer García, del departament de Recaptació; Luis Marín Alarcón, del departament d'Urbanisme; i Antonio Ramos Jiménez del Barco i Pedro Villanueva Soriano, tots dos policies locals.

Darío Moreno ha reconegut la labor dels funcionaris jubilats per haver estat tota una vida al servei públic i ha agraït el seu compromís. Així mateix, els ha donat l'enhorabona i ha indicat que les persones que es jubilen han sigut «**una part imprescindible del treball que fem i que asseguren el bon funcionament de la institució**».

El regidor de l'equip de govern, Guillermo Sampedro, els ha agraït la seua dedicació al servei públic i per «**creure-us la importància de la funció pública i per oferir uns bons serveis de qualitat als veïns i veïnes**». Així mateix, el regidor Quico Fernández ha destacat la seua «**professionalitat**» i ha agraït el seu treball a l'Ajuntament.

![](/media/1ajncfzs/c-placa-jubilados.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-homenatja-les-persones-jubilades-d-enguany/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-homenatja-les-persones-jubilades-d-enguany/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-homenatja-les-persones-jubilades-d-enguany/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-homenatja-les-persones-jubilades-d-enguany/)